Габриела Цанева
Винаги ли спя наяве…

chitanka.info

Винаги ли спя наяве,

или някога се пробуждам —

не знам.

Знам, че все наранявам

и никога не ме е срам.

Знам, че все побеждавам

и продължавам натам.

Знам, че все омърсявам

и не искам да знам.

Винаги ли спя наяве,

или някога се пробуждам —

не знам.

Знам, че боли,

когато все наранявам,

знам…

Но дори когато

болката пробие съня,

аз пак знам,

че спя —

когато вие деня.

Само понякога,

рядко,

когато се сипе нощта —

аз се събуждам

сладко —

за болките да платя.

02.03.1997

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.